Paperpack: Στα €503 χιλ. τα καθαρά κέρδη στο εξάμηνο του 2017 | Bank Wars - Τράπεζες
Paperpack: Στα €503 χιλ. τα καθαρά κέρδη στο εξάμηνο του 2017
Η Paperpack συνεχίζει τις επενδύσεις και την κερδοφόρα πορεία της και στην περίοδο του Α’ Εξαμήνου από 1/1/2017 έως 30/06/2017, όπως σημειώνει σε σχετική ανακοίνωση. Huishoudings skuld R120 mjd. weens niebetaling vir dienste | Netwerk24
Deur Llewellyn Prince 06 November 2019 19:29
Die heersende kultuur van niebetaling vir munisipale dienste in die land het daartoe gelei dat net die huishoudings in munisipaliteite landwyd gesamentlik sowat R118,5 miljard aan dienstegeld skuld.
Faith MuthambiFoto: DAILY SUN
Dít kan volgens die parlement ’n enorme onbedoelde uitkringeffek op dienslewering hê.
Dit was Woensdag die mening van Machwene Semenya, voorsitter van die portefeuljekomitee vir menslike nedersettings, water en sanitasie, en Faith Muthambi, voorsitter van die portefeuljekomitee vir samewerkende regering en tradisionele sake, toe hulle die kultuur van niebetaling skerp gekritiseer het.
Die komitees het Maandag gehoor munisipaliteite landwyd, verskeie waterrade en die staat se Waterhandelsentiteit skuld nou R14,9 miljard nét vir water.
Semenya en Muthambi het gesê wat egter nog meer kommerwekkend is, is dat huishoudings, staatsdepartemente en ondernemings saam sowat R165,5 miljard vir dienste aan munisipaliteite skuld.
“Van hierdie bedrag skuld huishoudings sowat R118,5 miljard aan munisipaliteite, private ondernemings skuld R24,7 miljard en staatsdepartemente R10,2 miljard.
“Die komitees stem saam met die aanbeveling (van ’n interministeriële komitee) dat voorafbetaalmeters vir water die ideaal is om die R118,5 miljard se skuld van huishoudings te delg, sowel as om probleme met onakkurate munisipale waterrekeninge op te los. Die gebruik van voorafbetaalmeters sal huishoudings ook in staat stel om te kan begroot vir die dienste wat hulle kry,” het die komitees in ’n gesamentlike verklaring gesê.
Volgens Semenya en Muthambi is dit eerstens belangrik dat staatsdepartemente, gemeenskapsleiers en huishoudings wat dit kan beskostig om vir dienste te betaal, dit wel doen.
“Om ’n kultuur van betaling vir dienste daar te stel moet ons begin met die gemeenskapsleiers en staatsdepartemente. Miskien moet ons daarna kyk om beleid te versterk en om niebetalers, veral dié in magsposisies, te ontbloot.
“Hierdie kommerwekkende kultuur het ’n regstreekse impak op die vermoë van regeringsagentskappe op alle vlakke om dienste aan die mense te lewer.”
Die komitees meen verder dit is onvolhoubaar dat munisipale waterskuld R14,9 miljard beloop. “Dit het ’n regstreekse invloed op waterrade en die Waterhandelsentiteit om hul mandaat doeltreffend uit te voer.”
Meer oor: Politiek | Skuld | Dienste | Huishoudings | Niebetaling
Dele van Polokwane al dae lank sonder water